Here is a page extracted from Wikipedia that may contain CSS, HTML, and a lot of unformatted text.

Title: Chuegos Olimpicos d'Atenas 1896
Content: Os Chuegos Olimpicos de Atenas 1896, conoixius tamién como Chuegos d'a I Olimpiada d'a era muderna, estioron os Chuegos Olimpicos que se celebroron en Atenas (Reino de Grecia hue Grecia) dende o 6 d'abril dica o 15 d'abril de 1896. I participoron 241 atletas  varons de catorce países (no participó garra persona de sexo femenín). Por os problemas de transporte y comunicación d'ixas anyadas parteciparon principalment atletas europeos y d'Estaus Unius sin garra partecipant d'Africa ni d'Asia.

O millor esportista estió Karl Schuhmann con cuatre medallas d'oro ganadas y os mes remerauss, James Conolly, que estió o primer campión olimpico d'a era moderna, y o griego Spiridon Louis, campión olimpico d'a preba de maratón y convertiu en un heroi ta os griegos.

Os Chuegos Olimpicos d'Atenas 1896 estioron l'acontecimiento esportivo con a mayor partecipación d'esportistas y espectadors dica ista calendata, estioron reconoixius como un exito. L'Estadio Panathinaiko, que fue o primer gran estadio moderno construyito ta un acontecimiento esportivo se quedó chicot y fue o puesto a on mas chent se hi reunió ta ver un acontecimiento esportivo dica ixa calendata.

Dende ista primera edición cada cuatre anyos se tornan a organizar y atletas y espectadors de tot o mundo tornan a reunirse en una ciudat designada por o COI. Nomás as grans guerras mundials d'o sieglo XX impidioron a suya organización, pero una vegada terminadas se tornoron a organizar dica l'actualidat que encara se continan fendo.

Atenas tornó a organizar unos Chuegos Olimpicos en l'anyo 2004, con os Chuegos d'a XXVIII Olimpiada.

Esportes

Esportistas destacaus 
Categoría prencipal: Esportistas d'os Chuegos Olimpicos de 1896.

 Carl Schuhmann - Tres medallas d'oro en chimnasia y una en luita.
 Robert Garret - Dos medallas d'oro y dos d'archent en atletismo.
 Alfred Flatow - Tres medallas d'oro y una d'archent en chimnasia.
 Hermann Weingärtner - Tres medallas d'oro, dos d'archent y una de bronce en chimnasia.
 Spiridon Louis - Estió o primer campión olimpico d'a maratón.
 James Conolly - Estió o primer campión olimpico d'a era muderna.

Países participants 
O cencepto d'equipe estatal no estió garra important en os primers Chuegos Olimpicos, bi ha bels controversias con respecto ta os países que partecipaban y os que representaban os atletas.  O COI (Comité Olimpico Internacional), reconoixe a partecipación de 14 países pero no cuales yeran. Atras fuents si fan listaus  y coinciden en istos:

Belchica y Rusia inscribieron atletas pero no parteciporon.

Siedes 
S'utilizoron siet siedes y o Estadio Panathinaiko estió a siede prencipal, albergando cuatro d'os nueu esportes disputaus. A ciudat de Marathon sirvió como siede de l'evento de maratón y os eventos de cursas ciclistas en rota. A natación se levó a cabo en a badía de Zea, a esgrima en o Zappeion, o tiro esportivo en Kallithea y o tenis, que yera un esporte desconoixiu pa los griegos en ixa epoca, en o Athens Lawn Tennis Club.

Medallero 
En as cerimorias de premiación, d'as pruebas feitas mientres os I Chuegos Olimpicos, os premios entregaus a os primers claseficaus no fuoron os de agora. Nomás recibioron premio o primer y o segundo claseficau, a os primers les entregoron un medalla d'archent, un rama d'olivera y un diploma. Ta os segundos claseficaus una medalla d'arambre, una rama d'olivera y un diploma.

Referencias

Vinclos externos 

 / Pachina web oficial de l'Olympic Movement

Chuegos Olimpicos d'Atenas 1896